cyanic-selkie/wikianc huggingface dataset:
এয়ার মালদ্বীপ
১৯৭০'এর দশক
সপ্তম দিনটিতে রক্ষণাবেক্ষণের কাজ সম্পন্ন করার জন্য সংরক্ষণ করে বিমানটি সপ্তাহে ছয় দিন কলম্বো এবং মালের মধ্য দৈনিক চলাচল করার নির্ধারিত উড্ডয়ন পরিচালনা শুরু করে। মালে এবং গানের মধ্যে একটি পাক্ষিক উড্ডয়ন সূচী অনুসারে বিমানটি একটি আভ্যন্তরীন বিমান পরিষেবা প্রদানও চালু করে। ইত্যবসরে, বিমানটি টিকিট বিক্রয় করার জন্য কলম্বোতে ট্রাভেল এজেন্ট নিয়োগ দান করে এবং এয়ার সিলোনকে বিমানবন্দরের কার্যক্রম সম্পাদনের দায়িত্ব অর্পণ করে, এর ফলে বিমান কর্তৃপক্ষ স্বল্প সংখ্যক নিজস্ব মাঠ কর্মীর দ্বারা বিমান পরিষেবা প্রদানের সক্ষমতা অর্জন করে।
১৯৮০'এর দশক
১৯৮০-এর দশকের শুরুতে বিমানটির পরিষেবা দানের ক্ষেত্রটি কেবলমাত্র আভ্যন্তরীণ বিমান পরিচালনার মধ্যে সীমাবদ্ধ ছিল। এটি আদ্দু অ্যাটোলের গান এবং মালের মধ্যে একটি সর্ট স্কাইভ্যানের মাধ্যমে নিয়মিত বিমান পরিষেবা প্রদান করতো।
১৯৮০'এর দশকের শেষের দিকে বিমান পরিষেবার ক্ষেত্রে স্কাইভ্যানকে প্রতিস্থাপিন করা হয় দুটি ডোরনিয়ার ২২৮ বিমান দ্বারা যখন হানিমাধু (হা ধালু অ্যাটোল) এবং কাহধু (লামু অ্যাটোল)-এ আরও দুটি আভ্যন্তরীণ বিমানবন্দর খোলা হয়।
১৯৯০'এর দশক
পরিচালনার শেষ পর্যায়ে, ১৯৯০'এর দশকে, এয়ার মালদ্বীপ নতুন বিনিয়োগের প্রভাবে আবার আন্তর্জাতিক পরিমন্ডলে সেবা দান করা শুরু করে। এই পর্যায়ে এয়ার মালদ্বীপ একটি যৌথ মালিকানাধীন প্রতিষ্ঠানে পরিণত হয় যাতে ৫১% স্বত্ব থাকে মালদ্বীপ সরকারের মালিকানাধীন এবং অবশিষ্ট ৪৯% মালিকানা পায় নালুড়ী বারহাদ (মালয়েশিয়া এয়ারলাইন্সের সর্বাধিক শেয়ারহোল্ডার)।
হরিপদ মহাজন
হরিপদ মহাজন ( ১৯১৩ - ১৯৪২) একজন বাঙালি সশস্ত্র বিপ্লবী ও চট্টগ্রাম অস্ত্রাগার লুন্ঠনে র অন্যতম সেনানী।
বিপ্লবী কর্মকাণ্ড
হরিপদ মহাজনের বাড়ি চট্টগ্রাম রাউজান উপজেলা র বিনাজুড়ি গ্রামে। মাস্টারদা সূর্য সেনে র আদর্শে অনুপ্রাণিত হয়ে চট্টগ্রাম যুববিদ্রোহে অংশ নেন তিনি। ১৮ এপ্রিল ১৯৩০, রাত ৯.৪৫ এ গণেশ ঘোষের সদরঘাটের বাড়ি থেকে খাকি পোষাকে তারা রওনা দেন চট্টগ্রাম অস্ত্রাগারে লুন্ঠনের উদ্দ্যেশ্যে। এই দলে ছিলেন ছয়জন বিপ্লবী। গণেশ ঘোষ, অনন্ত সিং, হিমাংশু সেন, সরোজ গুহ, হরিপদ মহাজন ও দেবপ্রসাদ গুপ্ত। এর চারদিন পর ২২ এপ্রিল জালালাবাদ পাহাড়ে ব্রিটিশ সেনার সাথে সম্মুখ যুদ্ধেও অংশ নিয়েছিলেন বিপ্লবী হরিপদ।
মৃত্যু
অস্ত্রাগার লুন্ঠন ও জালালাবাদ যুদ্ধের পর আটমাস আত্মগোপন করে থাকেন হরিপদ মহাজন ও হাঁটাপথে অমানুষিক কষ্ট করে আকিয়াব হয়ে বার্মা তে চলে যান। অনুমান করা হয় দুর্ঘটনায় মারা যান এই তরুন বিপ্লবী।
ইলা ঘোষ
থাম্ব| ইলা ঘোষ (মজুমদার) ১৯৪৭/৪৮ খ্রিস্টাব্দেইলা ঘোষ (বিবাহের পূর্বে ইলা মজুমদার) (২৪ জুলাই ১৯৩০ – ১১ ডিসেম্বর ২০১৯) ছিলেন প্রথম ভারতীয় বাঙালি মহিলা প্রকৌশলী এবং পশ্চিমবঙ্গের তথা ভারতের প্রথম মহিলা মেকানিক্যাল ইঞ্জিনিয়ার। শিবপুর বেঙ্গল ইঞ্জিনিয়ারিং কলেজের প্রথম ছাত্রী ছিলেন তিনি।।
জন্ম, শিক্ষা ও প্রারম্ভিক জীবন
ইলা মজুমদার ১৯৩০ খ্রিস্টাব্দের ২৪ জুলাই বৃটিশ ভারতের অধুনা  বাংলাদেশের ফরিদপুর জেলার মাদারীপুর মহকুমায় জন্মগ্রহণ করেন। তার পিতা যতীন্দ্র কুমার মজুমদার ছিলেন বেঙ্গল সিভিল সার্ভিসের একজন ডেপুটি ম্যাজিস্ট্রেট। ইলারা ছিলেন  ছয় বোন ও দুই ভাই। পিতার বিভিন্ন স্থানে বদলির কারণে বিদ্যালয়ের পাঠ বিভিন্ন বিদ্যালয়ে। খুলনার এক স্কুলে নবম শ্রেণী পর্যন্ত পড়াশোনা করেন। কিন্তু তিনি মুক্ত পরিবেশেই ছেলেবেলা অতিবাহিত করেছেন। ১৯৪৫ খ্রিস্টাব্দে ধর্মীয় উত্তেজনার কারণে তারা  কলকাতায় চলে আসেন। ১৯৪৬ খ্রিস্টাব্দে তিনি প্রাইভেটে ম্যাট্রিক পরীক্ষা দেন, কিন্তু পরীক্ষার ফল আশানুরূপ হয়নি। তিনি দ্বিতীয় বিভাগে ম্যাট্রিক পাস করেন। পরে আশুতোষ কলেজে ভর্তি হয়ে প্রথম বিভাগে ইন্টারমিডিয়েট (আই.এস.সি-তে) পাশ করেন। ছোটবেলা থেকেই তার কারিগরি বিদ্যায় আকর্ষণ ছিল। সংযোগবশত ১৯৪৭ খ্রিস্টাব্দে তৎকালীন বাংলার শিক্ষামন্ত্রী, নিকুঞ্জ বিহারী মাইতির উদ্যোগে মহিলাদের জন্য ইঞ্জিনিয়ারিং–সহ শিক্ষার সব ক্ষেত্রের পড়ার দরজা খুলে দেওয়া হলে, ইঞ্জিনিয়ারিং ও ডাক্তারির দুটি প্রবেশিকা পরীক্ষায় ভালো ফল করলে তিনি ইঞ্জিনিয়ারিং পড়তে বেঙ্গল ইঞ্জিনিয়ারিং কলেজেই ভর্তি হন। সহপাঠিনী হিসাবে ছিলেন অজন্তা গুহ, কিন্তু তিনি একবছর পরে বাদ পড়ে যান।তখন কলেজে ভারতীয় এবং ইউরোপীয়ান মিলিয়ে আট শতাধিক শিক্ষার্থীদের মধ্যে, ভারতবর্ষের প্রথম মেকানিক্যাল ইঞ্জিনিয়ারিং-এর একমাত্র ছাত্রী ছিলেন ইলা মজুমদার। ১৯৫১ খ্রিস্টাব্দে তিনি  স্নাতক ডিগ্রি লাভ করেন।
কর্মজীবন
স্নাতক হওয়ার পর শিক্ষানবিসির ও স্নাতকোত্তর স্তরে পড়াশোনার জন্য স্কটল্যান্ডের গ্লাসগো যান এবং সেখানকার ‘বার অ্যান্ড স্টাইড’- সংস্থা থেকে স্নাতকোত্তর স্তরের শিক্ষা নেন। ভারতে ফিরে  ইলা মজুমদার দেরাদুনের ‘অর্ডিন্যান্স ফ্যাক্টরি’ -এর ভারী যন্ত্রাংশ তৈরির কারখানাতে প্রথম  কর্মজীবন শুরু করেন। সেখানে ছয় মাস চাকরি করার পর ১৯৫৫ খ্রিস্টাব্দে দিল্লি পলিটেকনিক কলেজে প্রভাষক হন। এখানে কর্মরত অবস্থায় অতি অল্প সময়ে তিনি ইঞ্জিনিয়ারিং-এর উপর দুটি বই - “অ্যাপ্লায়েড মেকানিক্স থ্রু ওয়ার্কড একজাম্পেল্স” এবং “হাইড্রলিক্স থ্রু ওয়ার্কড একজাম্পেল্স” প্রকাশ করেন। ১৯৫৯ খ্রিস্টাব্দে বিবাহের পর তিনি স্থায়ীভাবে কলকাতায় চলে আসেন এবং ইন্সটিটিউট অব জুট টেকনোলজি-তে লেকচারার পদে যোগ দেন। এখানে কর্মরত অবস্থায় তিনি  কলকাতার প্রথম মহিলা পলিটেকনিক কলেজ প্রতিষ্ঠায় সচেষ্ট হন। ১৯৬৩ সালের ২৩ ডিসেম্বর, তার উদ্যোগে কলকাতার গড়িয়াহাট রোডে বাংলার প্রথম মহিলা পলিটেকনিক ইনস্টিটিউট (Women’s Polytechnic College, Kolkata) প্রতিষ্ঠা হলে তিনি প্রথম অধ্যক্ষ নিযুক্ত হন। প্রথমদিকে মেয়েদের উপযুক্ত আর্কিটেকচার এবং ইলেকট্রনিক্স নিয়েই পঠন পাঠন শুরু হয়। তাঁর বিস্তৃত এই কর্মকাণ্ডে মুগ্ধ হয়ে ১৯৮৫ খ্রিস্টাব্দে ইউনেস্কোর পক্ষ থেকে তাদের প্রকল্পে বাংলাদেশের ঢাকাতেও একটি মহিলা পলিটেকনিক কলেজ খোলার দায়িত্ব তাঁকে দেওয়া হয়। প্রথম দিকে পশ্চিমবঙ্গ সরকার তাঁকে অধ্যক্ষ পদ থেকে অব্যাহতি দিতে রাজি না হলেও পরবর্তীকালে তিনি বাংলাদেশে যান এবং তাঁরই তত্ত্বাবধানে বাংলাদেশের প্রথম মহিলা পলিটেকনিক কলেজ ঢাকায় স্থাপিত হয় এবং এক বিরল কীর্তির অধিকারিণী হন।
১৯৬৭ খ্রিস্টাব্দে তিনি যুক্তরাজ্যের কেমব্রিজে অনুষ্ঠিত মহিলা প্রকৌশলী এবং বিজ্ঞানীদের দ্বিতীয় আন্তর্জাতিক সম্মেলনে যোগদান করেন।
ব্যক্তিগত জীবন
ইলা মজুমদার ১৯৫৯ খ্রিস্টাব্দে বিবাহের পর ঘোষ পদবি নেন। ঘোষ দম্পতির দুই পুত্র (১৯৬০, ১৯৬৭) ও এক কন্যার জন্ম হয়েছিল, কিন্ত কন্যা ১৯৬৩ খ্রিস্টাব্দে মারা যায়। তাদের দুই পুত্রই আইআইটি ,খড়গপুরের প্রাক্তনী।
টরন্টো আন্তর্জাতিক চলচ্চিত্র উৎসব
টরন্টো আন্তর্জাতিক চলচ্চিত্র উৎসব একটি অন্যতম বৃহত্তম এবং সর্বজনীন চলচ্চিত্র উৎসব। এখানে বার্ষিক প্রায় ৪,৮০,০০০ জন চলচ্চিত্রপ্রেমীদের আগমন ঘটে। এটি ১৯৭৬ সালে প্রতিষ্ঠিত হয়। বছরের পর বছর ধরে ক্রমাগত আকারে সমৃদ্ধ হয়ে, বর্তমানে উৎসবটি এখন কান চলচ্চিত্র উৎসব-এর পর বিশ্বের সবচেয়ে সমৃদ্ধশালী চলচ্চিত্র উৎসবে পরিণত হয়েছে।
উৎসবের বর্তমান নির্বাহী পরিচালক ও সহ-প্রধান জোয়ানা ভিক্টেন। উৎসবের শিল্প পরিচালক ও সহ-প্রধান ক্যামেরন বেইলি। কানাডার স্রমিক দিবস এর পরের বৃহস্পতিবার থেকে শুরু হয়ে উৎসবটি ১০ দিন ব্যাপী চলে। এটি সারা বিশ্ব থেকে ৩০০ থেকে ৪০০টি চলচ্চিত্র প্রদর্শন করে এবং প্রতি উৎসবে গড় উপস্থিতি ২৫০০০ এর বেশি থাকে। উৎসবটি বিশেষভাবে প্রাতপ্রদিপের আরালে থাকা চলচ্চিত্র প্রচার ও জনপ্রিয় করার একটি প্ল্যাটফর্ম হিসেবে পরিচিত।
ইতিহাস
উৎসব সূচনার প্রথম বছরে ৩০ টি দেশ হতে ১২৭ টি চলচ্চিত্র প্রদর্শিত হয়। প্রদর্শনী চলে ১৮ অক্টোবর হতে ২৪ অক্টোবর,১৯৭৬ সালে। প্রথম বছরে ৩৫০০০ মানুষ উৎসব উপভোগ করতে আসেন।
উল্লেখযোগ্য চলচ্চিত্র সমূহ
আমেরিকান বিউটি,রে,মি. নো বডি,১২৭ অ্যাওয়াস,ব্লাক সোয়ান,দ্যা ফাইফ অবস্ট্রাকশন প্রথম প্রদর্শিত হয় উৎসবে।
দ্য সিলভার চেয়ার
দ্য সিলভার চেয়ার ১৯৫৩ খ্রিস্টাব্দে জিওফ্রি ব্লিস প্রকাশিত সি. এস. লিউইস রচিত একটি শিশুতোষ কল্প-উপন্যাস। এটি দ্য ক্রনিকলস্ অব নার্নিয়ার (১৯৫০-৫৬) সাতটি উপন্যাসের মধ্যে প্রকাশিত চতুর্থ উপন্যাস। অন্যসব উপন্যাসগুলোর মত এটিরও অলঙ্করণ করেছেন পউলিন বেইনিস, যা পরবর্তী সংস্করণগুলোতেও ব্যবহৃত হয়েছে।
উপন্যাসটির গল্প শুরু হয় নার্নিয়ায় দ্য ভয়েজ অব দ্য ডন ট্রেডারের ঘটনাবলীর কয়েক দশক এবং ইংল্যান্ডের সময়ের এক বছর পর। রাজা দশম ক্যাস্পিয়ান এখন বৃদ্ধ এবং তার সন্তান ও সিংহাসনের একমাত্র উত্তরসূরী রাজকুমার রিলিয়ান নিখোঁজ। আসলান ইংল্যান্ডের ইউস্টাচ স্ক্রাব ও তার সহপাঠী জিল পুলকে নার্নিয়ায় পাঠায় রিলিয়ানকে খুঁজে বের করার জন্য। ইংল্যান্ডে ইউস্টাচ আর জিল একটি অত্যন্ত বাজে বোর্ডিং স্কুলে পড়ালেখা করতো।
লিউইসনদ্য সিলভার চেয়ার উপন্যাসটি নিকোলাস হার্ডিকে উৎসর্গ করেছিলেন। তিনি লিউইসের সাথে ইংকলিঙসের সদস্য কলিন হার্ডির পুত্র।
বিবিসি ১৯৯০ সালে দ্য সিলভার চেয়ার উপন্যাস অবলম্বনে ছয় পর্বের একটি ধারাবাহিক নির্মাণ করেছিল।
মনসুর আল-হারবি
ক্লাব ক্যারিয়ার
মনসুর বর্তমানে আল-আহলি ক্লাবে একজন রক্ষণভাগের খেলোয়াড় হিসেবে খেলেন; এই দলের সাথে তিনি ২০০৭ সালে চুক্তিবদ্ধ হয়েছিল। তিনি এই ক্লাবকে বেশ কয়েকটি ট্রফি জয়লাভ করতে সহায়তা করেছেন যার মধ্যে ২০১৫–১৬ সৌদি পেশাদার লিগ এবং ২০১৬ কিং কাপ অন্যতম।
মেঘের অনেক রং
মেঘের অনেক রং ১৯৭৬ সালে নির্মিত বাংলাদেশী বাংলা ভাষার চলচ্চিত্র। বাংলাদেশের মুক্তিযুদ্ধভিত্তিক চলচ্চিত্রটি পরিচালনা করেছেন হারুনর রশীদ। রত্না কথাচিত্রের ব্যানারে চলচ্চিত্রটি প্রযোজনা করেছেন আনোয়ার আশরাফ ও শাজীদা শামীম। এতে প্রধান চরিত্রে অভিনয় করেছেন মাথিন, ওমর এলাহী, রওশন আরা, আদনান প্রমুখ। মেঘের অনেক রং বাংলাদেশের দ্বিতীয় রঙ্গীন চলচ্চিত্র এবং মুক্তিযুদ্ধভিত্তিক প্রথম রঙিন চলচ্চিত্র।
কাহিনি সংক্ষেপ
চলচ্চিত্রটির উপজীব্য বিষয় বাংলাদেশের মুক্তিযুদ্ধ ও সে সময়ে লাঞ্ছিত নারীরা। যুদ্ধে পাক বাহিনীর দ্বারা লাঞ্ছিত এক নারী আত্মহত্যার পথ বেছে নেয়। তার সদ্যবোধ সম্পন্ন ছেলে খুঁজে বেড়ায় তার মাকে। অবশেষে আশ্রয় পায় এক ডাক্তার দম্পতির কাছে।
নির্মাণ
মেঘের অনেক রং ছবির নির্মাতা হারুনর রশীদ প্রধান নারী চরিত্রে একজন পাহাড়ী মেয়ে সন্ধান করছিলেন। মাথিন তখন রাঙামাটিতে নাটক ও সাংস্কৃতিক কর্মকাণ্ডের সাথে জড়িত ছিলেন। তার মেসো রশীদকে মাথিনের কাজের মহড়ায় নিয়ে আসেন। রশীদ তার কাজ দেখে তাকে এই ছবির জন্য নির্বাচন করেন।
সঙ্গীত
মেঘের অনেক রং চলচ্চিত্রটির সঙ্গীত পরিচালনা করেছেন ফেরদৌসী রহমান।
কুকি ভাষা
ভাষাতাত্ত্বিক দলীয় বিভাজনের তুলনায় ভৌগোলিক বিভাজনকে মূখ্য ধরে কুকি ভাষাকে অনেক সময় কুকি-চিন-নাগা ভাষা বলা হয়।
উপশ্রেনী
ভাষার সাধারণ বিন্যাস থেকে বলা যায় করবি ভাষা কুকি ভাষার অংশ অথবা কুকি ভাষার সাথে সম্পর্কিত। থুরগুড (২০০৩) এবং ভ্যান ড্রিয়েম (২০১১) করবি ভাষাকে সিনো তিব্বতী ভাষাগোষ্ঠীর মধ্যে অশ্রেণীবদ্ধ হিসেবে রেখে দিয়েছেন। কুকি ভাষার উপভাষাসমূহের মধ্যে পার্থক্য খুবই ক্ষীণ। একদা ম্রো ভাষাকে কুকি ভাষার উপশ্রেণী হিসেবে তালিকাবদ্ধ করা হতো।
হোতাকা নাকামুরা
হোতাকা নাকামুরা (中村 帆高, Hotaka Nakamura; জন্ম: ১২ আগস্ট ১৯৯৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।
প্রারম্ভিক জীবন
হোতাকা নাকামুরা ১৯৯৭ সালের ১২ই আগস্ট তারিখে জাপানের ইয়োসুকায় জন্মগ্রহণ করেছেন এবং সেখানেই তার শৈশব অতিবাহিত করেছেন।
জিয়া মোদী
জিয়া মোদী (জন্ম: ১৯শে জুলাই ১৯৫৬) হলেন একজন ভারতীয় কর্পোরেট আইনজীবী এবং ব্যবসায়ী। তিনি কর্পোরেট সংযুক্তি ও অধিগ্রহণ আইন, নিরাপত্তা আইন, বেসরকারী ইক্যুইটি এবং প্রকল্পের অর্থ সম্পর্কিত একজন যোগ্য ব্যক্তি হিসাবে বিবেচিত হন। জিয়া হলেন ভারতের প্রাক্তন অ্যাটর্নি জেনারেল সোলি সোরাবজির কন্যা এবং ধর্ম অনুসারে তিনি বাহাই।
ভারতের শীর্ষস্থানীয় আইন সংস্থাগুলোর মধ্যে এজেডবি অ্যান্ড পার্টনারস-এর প্রতিষ্ঠাতা অংশীদার জিয়া ভারতের অন্যতম শীর্ষস্থানীয় কর্পোরেট অ্যাটর্নি। আইনি বিশ্বে তাঁর অবদানের জন্য তিনি ভারতে এবং আন্তর্জাতিকভাবে স্বীকৃত হয়েছেন। তিনি জেনারেল ইলেকট্রিক, টাটা কন্‌সাল্টেন্সি সার্ভিসেস, রিলায়েন্স ইন্ডাস্ট্রিজ, আদিত্য বিড়লা গ্রুপ এবং বেদান্ত গ্রুপের সাথে কাজ করেছেন। তিনি কোহলবার্গ ক্রাভিস রবার্টস, বাইন ক্যাপিটাল এবং ওয়ারবার্গ পিনকাস সহ বড় বড় প্রাইভেট ইক্যুইটি হাউসের পরামর্শ প্রদান করেন। তিনি ২০১৮ এবং ২০১৯ সালে ফরচুন ইন্ডিয়া দ্বারা প্রকাশিত সবচেয়ে ক্ষমতাধর নারী উদ্যোক্তাদের মধ্যে ১ নম্বরে রয়েছেন।
শিক্ষা
মোদির মুম্বাইয়ের এলফিনস্টোন কলেজ থেকে তার স্কুল জীবনের পড়াশোনা সম্পন্ন করেছেন। তিনি ক্যামব্রিজের সেলউইন কলেজে আইন বিভাগে পড়াশোনা করেছেন। অতঃপর ১৯৭৯ সালে, হার্ভার্ড ল স্কুল থেকে মাস্টার্স ডিগ্রী অর্জন করেছিলেন।
কর্মজীবন
তিনি নিউ ইয়র্ক স্টেট বার পরীক্ষা পাস করার পর নিউ ইয়র্ক রাজ্যে একজন অ্যাটর্নি হিসাবে কাজ করার যোগ্যতা অর্জন করেছিলেন। ভারতে ফিরে আসার আগে তিনি নিউইয়র্ক সিটিতে বেকার ও ম্যাককেঞ্জির সাথে পাঁচ বছর কাজ করেছিলেন। তাঁর স্বামী, ব্যবসায়ী জয়দেব মোদী, ডেল্টা কর্পের চেয়ারম্যান ছিলেন। তাঁরা মহারাষ্ট্রের মুম্বইয়ে বসবাস করেন এবং তাঁদের তিন মেয়ে (অঞ্জলি, আরতি এবং অদিতি) রয়েছে।
তিনি ১৯৮৪ সালে মুম্বইয়ে নিজস্বভাবে আইন অনুশীলন শুরু করেছিলেন, তিনি এজেডবি অ্যান্ড পার্টনারস গঠনের জন্য অন্যান্য সংস্থাগুলোর সাথে দুবার সংহত হয়েছিলেন; এটি এখন ভারতের অন্যতম বড় আইন সংস্থা, যেখানে তিনি ম্যানেজিং পার্টনার হিসেবে কাজ করেন। তিনি ফোর্বসের "পাওয়ার উইমেন ইন বিজনেস"-এর তালিকাতে এবং ফরচুন ইন্ডিয়া প্রকাশিত শীর্ষস্থানীয় ৫০ জন সবচেয়ে ক্ষমতাধর মহিলা তালিকায় স্থান পেয়েছেন।
কৃতিত্ব
জিয়া মোদী ২০১৯ সালে অ্যাক্রিটাস স্টার দ্বারা প্রকাশিত বিশ্বব্যাপী শীর্ষ ১৩ জন নারী অ্যাক্রিটাস স্টার-এর মধ্যে একজন ছিলেন। এছাড়াও তিনি "শীর্ষস্থানীয় আইনজীবী" হিসাবে স্বীকৃতি লাভ করেছেন। তিনি ২০১৫ সালে, ইউরোমনি এশিয়া উইমেন ইন বিজনেস আইন পুরস্কার অনুষ্ঠান আজীবন সম্মাননা অর্জন করেছিলেন।
লাভ ক্রাইমস অব কাবুল
লাভ ক্রাইমস অব কাবুল ২০১১ সালে আফগানিস্তানের কাবুলের বাদাম বাগ মহিলা কারাগারে বন্দীদের জীবনী নিয়ে নির্মিত একটি প্রামাণ্য চলচ্চিত্র, যেখানে অর্ধেক বন্দিদের ব্যভিচার, বিবাহ-পূর্ব যৌনতা এবং বাড়ি থেকে পালানোর মতো "নৈতিক অপরাধ" -এর জন্য কারাগারে পাঠানো হয়েছে। চলচ্চিত্রের শুরুতে একজন কারারক্ষী বলেন, "যদি তারা ভালো মহিলা হতো, তাহলে তারা এখানে থাকত না।"
লোগান ফন বীক
লোগান ফেরুস ফন বীক (Logan Verjus van Beek); (জন্ম: ৭ সেপ্টেম্বর ১৯৯০) হলেন একজন ডাচ ক্রিকেটার। তিনি ২০১৪ সালে ২০১৪ আইসিসি বিশ্ব টুয়েন্টি২০ টুর্নামেন্ট নেদারল্যান্ডস জাতীয় ক্রিকেট দলের পক্ষে খেলেছেন। তিনি ২০১০ সালের অনূর্ধ্ব-১৯ বিশ্বকাপের জন্য নিউজিল্যান্ড স্কোয়াডে ছিলেন। লোগান, সাবেক টেষ্ট ক্রিকেটার স্যামি গুলেন এর নাতি যিনি কিনা ওয়েস্টইন্ডিজ ও নিউজিল্যান্ড এর হয়ে খেলেছেন। লোগান তার প্রথম শ্রেনীর ক্রিকেট ক্যারিয়ারে ২০১৫ সালের ২৪ অক্টোবর প্লাঙ্কেট শিল্ডে প্রথম সেঞ্চুরী করেন।
খেলোয়াড়ী জীবন
লোগান মূলত নেদারল্যান্ডের একজন "প্রথম শ্রেণীর" ক্রিকেটার। তবে তিনি সম্প্রতি বাংলাদেশে অনুষ্ঠিতব্য ২০১৪ আইসিসি বিশ্ব টুয়েন্টি২০ প্রতিযোগীতায় ১৭ মার্চ সংযুক্ত আরব আমিরাত দলের এর বিরুদ্ধে আন্তর্জাতিকভাবে টি২০আই অভিষেক হয়।
ইরফান মাক্কি
ইরফান মাক্কি হলেন একজন পাকিস্তান-বংশোদ্ভুত কানাডীয় মুসলিম গায়ক এবং গীতিকার। তিনি অ্যাওয়েকেনিং রেকর্ডসের সাথে ইসলাম প্রভাবিত সঙ্গীতকে বিশেষায়িত করার এবং সনি মিউজিকের সাথে বিতরণ অনুমতির শর্তে চুক্তিবদ্ধ হয়েছেন।
রিচার্ড স্মোলি
জীবনী
স্মোলি ১৯৬৫ সালে মিশিগান বিশ্ববিদ্যালয় থেকে বিএসসি ডিগ্রি লাভ করেন। তিনি প্রিন্সটন বিশ্ববিদ্যালয় থেকে ১৯৭৩ সালে পিএইচডি ডিগ্রি লাভ করেন। তিনি শিকাগো বিশ্ববিদ্যালয় এ ডক্টরেটোত্তর গবেষণা সম্পন্ন করেন।
দাড়িয়াবান্ধা
দাড়িয়াবান্ধা বাংলাদেশের গ্রামীণ খেলাধুলার মধ্যে একটি পরিচিত খেলা। এ দেশের সর্বত্র স্থানীয় নিয়ম কানুন অনুযায়ী এ খেলা হয়ে থাকে। জাতীয় রিক্রিয়েশন এ্যাসোসিয়েশন বাংলাদেশের জন্য এ খেলার গ্রহণ যোগ্য আইন কানুন প্রণয়ন করেছে। প্রায় সব এলাকার শিশুরাই এ খেলাটি খেলতে পছন্দ করে। ছেলে, মেয়ে, এমনকি বড়দেরও এ খেলায় অংশ নিতে দেখা যায়।
নিয়ম-কানুন
প্রত্যেক দলে ৬ জন করে খেলোয়াড় থাকে। টস করে আক্রমণকারী ও প্রতিরক্ষাকারী স্থির করা হয়। ২৫ মিনিট খেলা, ৫ মিনিট বিশ্রাম, পুনরায় ২৫ মিনিট খেলা-এই নিয়মে খেলা চলে। খেলার সময় একজন মারা পড়লে অন্যদলের অর্ধাংশ আক্রমণ করার সুযোগ পাবে। খেলায় একজন রেফারী ৬ বা ১২ জন দাড়িয়া জজ ও ২ জন স্কোরার থাকে। খেলার ফলাফল অমীমাংসিত থাকলে ১০-১-১০ মিনিট পুনরায় খেলে খেলার ফলাফল নির্ধারিত করা যায়।
সাধারণ নিয়মাবলী
প্রথমে মাটিতে দাগ কেটে ঘর তৈরি করা হয়। ঘর দেখতে অনেকটা ব্যাডমিন্টনের কোর্টের মতো। দুই দলে চার-পাঁচজন করে খেলোয়াড় হলে জমে। কম হলেও দুজন করে খেলোয়াড় লাগবেই। সমতলভূমিতে কোদাল দিয়ে দাগ কেটে ঘর কাটা যায়। বর্গাকার একটি ঘরে সামনে-পেছনে সমান দূরত্বে দুটি করে দাগ কাটতে হয়। এ দুই দাগের মাঝে এক হাত পরিমাণ জায়গা রাখতে হয়। এগুলোকে বলে আড়া কোর্ট। দুটি আড়া কোর্ট জোড়া দিয়ে মাঝখানে একটি কোর্ট তৈরি করা হয়। মাঝখানের এই কোর্টকে বলে 'খাড়া কোর্ট'। খেলোয়াড় যত বেশি হবে, কোর্টের সংখ্যাও তত বাড়বে। প্রতিটি আড়া কোর্টে একজন করে খেলোয়াড় দাঁড়ায়। এখানেই দাঁড়িয়ে অন্য দলের খেলোয়াড়দের ঘরের ভেতর ঢুকতে বাধা দেয়। কোর্টের ওপর বা ঘরের ভেতর অন্য দলের খেলোয়াড়কে ছুঁতে পারলে সে মারা পড়ে। তবে ছোঁয়া দেওয়ার পরে তাকে তার নির্ধারিত স্থানে দাড়িয়ে থাকতে হবে প্রমাণ করার জন্য,  সে দাগে পা দিয়ে ছোঁয়া দিলে তা অবৈধ হিসেবে বিবেচিত হবে। অর্থাৎ তার ছোঁয়াটির জন্য কেউ মারা পড়বে না।  সামনের খেলোয়াড় তার পেছনের খাড়া কোর্ট পুরোটাই ব্যবহার করতে পারে। যে দল খেলার সুযোগ পায়, তারা প্রত্যেকে সামনের ঘর দিয়ে ঢুকে পেছনের ঘর দিয়ে বেরোতে থাকে। সব ঘর পেরোনোর পর আবার পেছনের ঘর থেকে সামনে আসে। কোর্টে দাঁড়িয়ে থাকা অন্য দলের খেলোয়াড়দের ছোঁয়া বাঁচিয়ে একজন ফিরে আসতে পারলে গেম হয়। যারা কোর্টে দাঁড়িয়ে থাকে, তাদের খেলোয়াড়দের কারো পা যদি দাগে পড়ে তবে তারা ঘর ছেড়ে দেয়। অন্য দল ঘরে দাঁড়ানোর সুযোগ পাবে। এভাবে অনেক সময় ধরে খেলাটি খেলা যায়। দাড়িয়াবান্ধার কোর্টের সঠিক কোনো মাপ নেই। একজন খেলোয়াড় দৌড়ে কতটুকু ঘর সামলাতে পারবে, তার ওপর ভিত্তি করে ঘর কাটা হয়। তবে সব ঘরের গঠন একই থাকে।
কালিয়াইশ ইউনিয়ন
কালিয়াইশ বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
আয়তন
কালিয়াইশ ইউনিয়নের আয়তন ২০৭৬ একর (৮.৪০ বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী কালিয়াইশ ইউনিয়নের লোকসংখ্যা ২৭,০৫৫ জন। এর মধ্যে পুরুষ ১৩,৮৭৪ জন এবং মহিলা ১৩,১৮১ জন।
শিক্ষা ব্যবস্থা
কালিয়াইশ ইউনিয়নের সাক্ষরতার হার ৪৪.০৫%। এ ইউনিয়নে ১টি মাধ্যমিক বিদ্যালয়, ২টি মাদ্রাসা ও ৫টি প্রাথমিক বিদ্যালয় রয়েছে।
যোগাযোগ ব্যবস্থা
কালিয়াইশ ইউনিয়নে যোগাযোগের প্রধান সড়ক চট্টগ্রাম-কক্সবাজার মহাসড়ক। এছাড়াও সব ধরনের যানবাহনে যোগাযোগ করা যায়।
ধর্মীয় উপাসনালয়
কালিয়াইশ ইউনিয়নে ৩২টি মসজিদ, ৩টি মন্দির ও ১টি বিহার রয়েছে।
খাল ও নদী
কালিয়াইশ ইউনিয়নের উত্তর পাশ দিয়ে বয়ে চলেছে সাঙ্গু নদী। এছাড়া এ ইউনিয়নের অভ্যন্তরে প্রবাহিত হচ্ছে মল্লের খাল।
হাট-বাজার
কালিয়াইশ ইউনিয়নের প্রধান ২টি হাট-বাজার হল ভোর বাজার এবং মাস্টার হাট।
ফার্স্ট ন্যাশনাল পিকচার্স
প্রতিষ্ঠা
১৯১৭ সালে মার্কিন যুক্তরাষ্ট্রের ২৬টি বৃহত্তর ফার্স্ট রান চলচ্চিত্র চেইন মিলে ফার্স্ট ন্যাশনাল এক্‌জিবিটর্স সার্কিট প্রতিষ্ঠিত হয়। কোম্পানিটি ৬০০ চলচ্চিত্রের নিয়ন্ত্রণ লাভ করে, যার ২০০ এর অধিক চলচ্চিত্র তাদের ফার্স্ট রান হাউজের ছিল।
ফার্স্ট ন্যাশনাল গঠনের চিন্তা করেন থমাস এল ট্যালি। তিনি প্যারামাউন্ট পিকচার্সের অতিরঞ্জিত প্রভাবের প্রতিক্রিয়া হিসেবে ১৯১২ সালে চিন্তা করেন থিয়েটারে সম্মিলিত একটি প্রতিষ্ঠান চলচ্চিত্র ক্রয় করে বা নির্মাণ করে দেশব্যাপী পরিবেশনা করতে পারে। ১৯১৭ সালে ট্যালি ও জেমস ডিক্সন উইলিয়ামস ফার্স্ট ন্যাশনাল এক্‌জিবিটর্স সার্কিট প্রতিষ্ঠা করেন।
ফার্স্ট ন্যাশনাল থেকে মুক্তি পাওয়া প্রথম চলচ্চিত্র হল ১৯১৬ সালের ব্রিটিশ চলচ্চিত্র দ্য মাদার অব ডার্টমুর। ১৯১৭ থেকে ১৯১৮ সালে কোম্পানিটি ম্যারি পিকফোর্ড ও চার্লি চ্যাপলিনের সাথে চুক্তি করেন। চ্যাপলিনের সাথে তাদের চুক্তি ছিল চলচ্চিত্রের ইতিহাসে প্রথম মিলিয়ন মার্কিন ডলারের চুক্তি। চ্যাপলিন তাদের সাথে চুক্তিবদ্ধ হওয়ার পর চলচ্চিত্র মুক্তির জন্য নির্দিষ্ট সময়ের পরিবর্তে তার ইচ্ছামত সময় পেতেন। কিন্তু দ্য কিড (১৯২১) নির্মাণে তিনি এত সময় নেন যে কোম্পানিটি সময়ের ব্যাপারে অভিযোগ করতে শুরু করে। চ্যাপলিন প্রদর্শকদের স্টুডিওতে আমন্ত্রণ জানান এবং তারা এই কাজ দেশে মুগ্ধ হন, বিশেষ করে শিশুশিল্পী জ্যাকি কুগানের অভিনয় দেখে, এবং তারা ধৈর্য ধরতে রাজি হন। তাদের ধৈর্যের ফলও তারা পান, দ্য কিড সমালোচনামূলক ও বক্স অফিসে সাফল্য অর্জন করে।
ওয়ার্নার ব্রাদার্সের অধিগ্রহণ
দ্য জ্যাজ সিঙ্গার ও দ্য সিংগিং ফুল চলচ্চিত্রের বাণিজ্যিক সাফল্যের ফলে ওয়ার্নার ব্রস. ১৯২৮ সালের সেপ্টেম্বরে ফার্স্ট ন্যাশনাল ক্রয়ের আগ্রহ দেখায়। কোম্পানিটির মোট ৭২,০০০ শেয়ারের মধ্যে ওয়ার্নার ব্রস ৪২,০০০ শেয়ার, ফক্স পিকচার্সের ২১,০০০ শেয়ার এবং জনগণের ১২,০০০ শেয়ার ছিল।
১৯২৯ সালের ৪ঠা নভেম্বর ফক্স ১০ মিলিয়ন মার্কিন ডলারের বিনিময়ে তাদের ফার্স্ট ন্যাশনালের শেয়ার ওয়ার্নাস ব্রসের কাছে বিক্রি করে দেয়। বারব্যাংকে অবস্থিত ফার্স্ট ন্যাশনাল স্টুডিও ওয়ার্নার ব্রস-ফার্স্ট ন্যাশনাল পিকচার্সের কার্যালয় হয়ে ওঠে। ফলে, ফার্স্ট ন্যাশনাল পিকচার্স ওয়ার্নার ব্রসের একটি অংশের পরিবেশনার ট্রেড নাম হয়ে ওঠে। ১৯২৯ সালে ওয়ার্নার ব্রসের ৮৬টি চলচ্চিত্রের ৪৫টি চলচ্চিত্র ফার্স্ট ন্যাশনাল পিকচার্সের নামে মুক্তি দেওয়া হয়।  ১৯৩৩ থেকে ১৯৩৪ সালে ওয়ার্নার ব্রসের ৬০টি পূর্ণদৈর্ঘ্য চলচ্চিত্রের অর্ধেক চলচ্চিত্র ফার্স্ট ন্যাশনাল পিকচার্সের নামে মুক্তি দেওয়া হয়।
শাহ আবদুল আজিজ
জীবনী
শাহ আবদুল আজিজ ২৫ রমাদান, ১১৫৯ হিজরি (১১ অক্টোবর, ১৭৪৬) সনে মুঘল সম্রাট মুহাম্মাদ শাহের (১৭১৯-১৭৪৮) শাসনামলে দিল্লীতে জন্মগ্রহণ করেন। দিল্লী ছিল তখন মুঘল সাম্রাজ্যের রাজধানী। তিনি শাহ ওয়ালিউল্লাহ এর জ্যেষ্ঠ পুত্র ছিলেন। তার পিতা শাহ ওয়ালিউল্লাহ যখন মারা যান তিনি তখন মাত্র ১৭ বছরের যুবক। পিতার মৃত্যুর পর তিনি হাদিসের শিক্ষক হিসেবে পিতার উত্তরাধিকারী হন এবং পরবর্তীকালে দিল্লির বিখ্যাত মুহাদ্দিসে পরিণত হন। তিনি একাধারে মুহাদ্দিস, মুফাসসির এবং মুজাদ্দিদ ছিলেন।
খাজা আহসানুল্লাহ
নবাব খাজা আহসানুল্লাহ (১৮৪৬-১৯০১) খান বাহাদুর কেসিআইই ব্রিটিশ ভারতের ঢাকার নবাব ছিলেন। তিনি একজন বিখ্যাত উর্দূ সাহিত্যিক ও ছিলেন। ১৮৭১ সালে খান বাহাদুর, ১৮৭৫ সালে নওয়াব, ১৮৯১ সালে সিআইই, ১৮৯২ সালে নওয়াব বাহাদুর ও ১৮৯৭ খ্রিষ্টাব্দে কেসিআইই উপাধি লাভ করেন। তিনি ১৮৯০ খ্রিষ্টাব্দে প্রথমবার এবং ১৮৯৯ খ্রিষ্টাব্দে দ্বিতীয়বার ব্রিটিশ বড়লাটের আইনসভার সদস্য মনোনীত হয়েছিলেন। তৎকালীন রাজনৈতিক প্রেক্ষাপটে তিনি মুসলিম রাজনৈতিক ধারার সমর্থক ও পৃষ্ঠপোষক ছিলেন।
শাহ আবদুল আজিজ
কাজ
শাহ আবদুল আজিজ কুরআনের উর্দু অনুবাদ করেন। এছাড়া তিনি আরও অনেকগুলো গ্রন্থ রচনা করেন। তার রচিত গ্রন্থের সংখ্যা ৫০ থেকে ২০০ পর্যন্ত রয়েছে বলে বিভিন্ন বর্ণনায় পাওয়া যায়।
খাজা আহসানুল্লাহ
বাল্যকাল
তিনি ১৮৪৬ খ্রিষ্টাব্দের ২২শে ডিসেম্বর নবাব খাজা আব্দুল গণির ঔরসে মাতা ইসমতুন্নেসার গর্ভে জন্মলাভ করেন। শৈশবে তিনি মাতৃভাষা বাংলা ছাড়াও আরবি, উর্দূ ও ফার্সি ভাষা শিক্ষালাভ করেন। তিনি বাল্যকালেই কোরআন এ হাফেজ হন। ২২বছর বয়সে তিনি তার পারিবারিক সম্পত্তির দায়িত্বভার গ্রহণ করেন।
শাহ আবদুল আজিজ
মৃত্যু
শাহ আব্দুল আজিজ ৭ শাওয়াল, ১২৩৯ হিজরি বা ৫ জুন ১৮২৪ খ্রিস্টাব্দে দিল্লীতে মুঘল সম্রাট দ্বিতীয় আকবরের শাসনামলে মৃত্যুবরণ করেন।
খাজা আহসানুল্লাহ
দানবীর নবাব
নওয়াব খাজা আহসানুল্লাহ একজন দানবীর ছিলেন। হিসাব করা হয়েছে যে, তিনি বিভিন্ন জনকল্যাণমূলক কাজে অন্তত: ৫০ লক্ষাধিক টাকা দান করেছিলেন। যেমন, ঢাকার হোসেনী দালান পুনর্নির্মাণে এক লক্ষ টাকা, ঢাকার প্লেগ মহামারী নিবারণে এক লক্ষ টাকা (১৮৯৮খ্রি:), কুমিল্লা শহর উন্নয়নে (১৮৯৮) ৮০ হাজার টাকা, বড়লাটের দুর্ভিক্ষ তহবিলে ৫০ হাজার টাকা, মিটফোর্ড হাসপাতালে বিভিন্ন সময়ে দান প্রায় এক লক্ষ টাকা, ঢাকায় লেডি ডাফরিন মহিলা হাসপাতাল নির্মাণে (১৮৮৮ খ্রি:) ৫০ হাজার টাকা ইত্যাদি। প্রতি বছর ৩০-৪০ জন দরিদ্র মুসলমানকে হজে যাওয়ার প্রয়োজনীয় ব্যয় তিনি বহন করতেন। এছাড়া মক্কায় নহরে জুবায়দা নামে খাল সংস্কারে তিনি ৬০ হাজার টাকা দান করেছিলেন । তিনি ঢাকার সার্ভে স্কুলটিকে ইঞ্জিনিয়ারিং স্কুলে (বর্তমানে বাংলাদেশ প্রকৌশল বিশ্ববিদ্যালয়) উন্নীত করার পরিকল্পনা বাস্তবায়নের স্বার্থে এক লক্ষ ১২ হাজার টাকা প্রদানের প্রতিশ্রুতি দিয়েছিলেন। জীবদ্দশায় তা সম্ভব হয়নি। তার মৃত্যুর পর তার পুত্র নওয়াব সলিমুল্লাহ ১৯০২ খ্রিষ্টাব্দে এই প্রতিশ্রুতি রক্ষা করেছিলেন।
শাহ আবদুল আজিজ
আরও দেখুন
]]
খাজা আহসানুল্লাহ
সামাজিক অবদান
১৯০১ খ্রিষ্টাব্দের ৭ ডিসেম্বর তারিখে ঢাকা শহরে প্রথম বৈদ্যুতিক বাতির ব্যবস্থা করা হয়। এই ব্যাপারে তিনি ছিলেন অন্যতম উদ্যোক্তা। কেবল তাই নয় এই পরিকল্পনার বাস্তবায়নের স্বার্থে তিনি সাড়ে চার লক্ষ টাকা দান করেছিলেন। তিনি ১৮৯৯ সালে ঢাকা মোহামেডান স্পোর্টিং ক্লাব প্রতিষ্ঠায় পৃষ্ঠপোষকতা দিয়েছেন। কলকাতার সেন্ট্রাল ন্যাশনাল মোহামেডান অ্যাসোসিয়েশন ও এশিয়াটিক সোসাইটির সদস্য ছিলেন। ঢাকায় তিনি মোহামেডান লিটারারি সোসাইটির শাখা প্রতিষ্ঠা করেন। তারই নির্দেশনায় ঢাকা থেকে ১৮৮৪ খ্রিষ্টাব্দে আহসানুল কাসাস নামে একটি উর্দু পত্রিকা প্রকাশিত হতো।
মানাওয়ার
মানাওয়ার (Manawar) ভারতের মধ্য প্রদেশ রাজ্যের ধর জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে মানাওয়ার শহরের জনসংখ্যা হল ২৫,৪৬০ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৫৯%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৫২%। সারা ভারতের সাক্ষরতার হার ৫৯.৫%, তার চাইতে মানাওয়ার এর সাক্ষরতার হার কম।
এই শহরের জনসংখ্যার ১৫% হল ৬ বছর বা তার কম বয়সী।
কামরুদ্দৌলা
জালালউদ্দীন মুহাম্মাদ কামরুদ্দৌলা (মৃত্যু. c. ১৮৩৪ বা ১৮৩৬) ছিলেন ঊনিশ শতকের ঢাকা বা জাহাঙ্গীরনগরের দ্বাদশ নায়েব নাজিম। তিনি ছিলেন তার পূর্বসূরী নায়েব নাজিম শামসুদ্দৌলার পুত্র এবং তার উত্তরসূরী নায়েব নাজিম গাজীউদ্দীন হায়দারের পিতা।
জীবন
কামরুদ্দৌলা ১৮৩১ সালে ঢাকার নায়েব নাজিমের পদে আসীন হন। তিনি নায়েব নাজিম শামসুদ্দৌলার পুত্র ও উত্তরসূরী ছিলেন। তার পিতাও তার পিতামহ জসরত খানকে নায়েব নাজিম হিসেবে স্থলাভিষিক্ত করেন। ১৭৬৫ সাল থেকে নায়েব নাজিম পদটি কামরুদ্দৌলার পিতামহ জসরত খানের পরিবারের জন্য বংশানুক্রমিক পদে পরিণত হয়। জসরত খান ১৭৫৫-৬২ এবং ১৭৬৫–১৭৭৮ এ দুই মেয়াদে নায়েব নাজিম পদে অধিষ্ঠিত ছিলেন। জসরত খানের দ্বিতীয় মেয়াদের পরে তার তিন নাতি হাশমত জঙ্গ (১৭৭৮-১৭৮৫), নুসরাত জঙ্গ (১৭৮৫-১৮২২) এবং কামরুদ্দৌলার পিতা শামসুদ্দৌলা (১৮২২-১৮৩১) পরপর নায়েব নাজিম পদে অভিষিক্ত হন। কামরুদ্দৌলা তার পিতা শামসুদ্দৌলাকে প্রতিস্থাপিত করেন। ১৭১৭ সালে পদ সৃষ্টি হওয়ার পর থেকে নায়েব নাজিমরা প্রত্যক্ষ বা পরোক্ষভাবে জাহাঙ্গীরনগর নিয়াবত শাসন করলেও ১৭৫৭ সালে ভারতে ব্রিটিশ শাসন কায়েম এবং ১৭৬৫ সালে ব্রিটিশরা দেওয়ানি (রাজস্ব ক্ষমতা) লাভের ফলে ঢাকার নায়েব নাজিমরা তাদের প্রকৃত ক্ষমতা হারায়। যার ফলে তাঁরা ছিলেন নিছক পদবি ও সামান্য ভাতার অধিকারী। কামরুদ্দৌলার আমলে তিনি নিজেও ব্রিটিশদের দ্বারা নিয়োগকৃত তেমনই একজন নামিক পদবীধারী নায়েব নাজিম ছিলেন।
মৃত্যু ও উত্তরাধিকার
কামরুদ্দৌলা ১৮৩৪ সালে (মতান্তরে. ১৮৩৬ সাল) মৃত্যুবরণ করেন। তার মৃত্যুর পরে তার পুত্র গাজীউদ্দীন হায়দার নায়েব নাজিম হন। তবে গাজীউদ্দীন নিঃসন্তান অবস্থায় মৃত্যুবরণ করলে ঢাকা নিয়াবতের সমাপ্তি ঘটে।
পোতাশ্রয়
পোতাশ্রয় হল নদী বা সমুদ্র তীরবর্তী জলবেষ্টিত এলাকা যেখানে বড় বড় নৌকা বা জাহাজ ভীড় করে। একে অনেক সময় বন্দরের সাথে তুলনা করা হয় যেখানে জলযান হতে মালমাল কিংবা যাত্রী উঠানো ও নামানো হয়। তবে বন্দর সাধারণত এক বা একাধিক পোতাশ্রয় নিয়ে গঠিত হয়ে থাকে। যেমন, মিশরের আলেকজান্দ্রিয়া বন্দরটি দুইটি পোতাশ্রয়ের সমন্বয়ে তৈরী। পোতাশ্রয় প্রাকৃতিক এবং মানবসৃষ্ট দুই প্রকারের হতে পারে। সমুদ্র বাঁধ, জেটি নির্মান কিংবা ড্রেজিংয়ের মাধ্যমে কৃত্রিম পোতাশ্রয় তৈরী করা হয়। যেমন, মার্কিন যুক্তরাষ্ট্রের ক্যালিফোর্নিয়ার লং বীচ পোতাশ্রয়। অন্যদিকে প্রাকৃতিক পোতাশ্রয় ভূমির অধিক্ষিপ্ত অংশ দ্বারা বেষ্টিত হয়ে প্রাকৃতিকভাবে তৈরী হয়ে থাকে। যেমন, অস্ট্রেলিয়ার সিডনি পোতাশ্রয়।
কোনাহ'স কায় নোমাডস ফুটবল ক্লাব
কোনাহ'স কায় নোমাডস ফুটবল ক্লাব (Clwb Pêl-droed Cei Connah; এছাড়াও কোনাহ'স কায় নোমাডস এফসি অথবা শুধুমাত্র কোনাহ'স কায় নোমাডস নামে পরিচিত) হচ্ছে কোনাহ'স কায় ভিত্তিক ওয়েলসের একটি পেশাদার ফুটবল ক্লাব। এই ক্লাবটি বর্তমানে ওয়েলসের শীর্ষ স্তরের ফুটবল লীগ কেমরে প্রিমিয়ারে খেলে। এই ক্লাবটি ১৯৪৬ সালের জুলাই মাসে প্রতিষ্ঠিত হয়েছে। কোনাহ'স কায় নোমাডস তাদের সকল হোম ম্যাচ কোনাহ'স কায়ের ডিসাইড স্টেডিয়ামে খেলে থাকে; যার ধারণক্ষমতা হচ্ছে ১,৫০০। বর্তমানে এই ক্লাবের ম্যানেজারের দায়িত্ব পালন করছেন অ্যান্ডি মরিসন এবং সভাপতির দায়িত্ব পালন করছেন ভিক্টোরিয়া রয়ক্রফট এবং জন গ্রে। ইংরেজ রক্ষণভাগের খেলোয়াড় জর্জ হোরান এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, কোনাহ'স কায় নোমাডস এপর্যন্ত ৪টি শিরোপা জয়লাভ করেছে; যার মধ্যে ১টি কেমরে প্রিমিয়ার, ১টি ওয়েলশ কাপ এবং ২টি ওয়েলশ লীগ কাপ শিরোপা রয়েছে।
এলিজা মুরাদ্যান
এলিজা মুরাদ্যান (Էլիզա Մուրադյան; Элиза Мурадян; জন্ম ১৯৯৩) হলেন একজন আর্মেনীয়-রুশ মডেল যিনি ২০১৮ সালে মিস ইউনিভার্স আর্মেনিয়া খেতাব লাভ করেন। তিনি মিস ইউনিভার্স ২০১৮ তে আর্মেনিয়ার প্রতিনিধিত্ব করেছিলেন।
ব্যক্তিগত জীবন
এলিজা মুরাদ্যান আর্মেনিয়ার রাজধানী ইয়েরেভানে জন্মগ্রহণ করেন। বর্তমানে, তিনি সেখানে বাস করেন। তিনি বর্তমানে ইভনিং ড্রেস রেন্টাল বিজনেস নিয়ে কাজ করছেন। তিনি রাশিয়ার মস্কোতে বাস করতেন। সেখানকার, ফার্স্ট মস্কো স্টেট বিশ্ববিদ্যালয় থেকে তিনি চিকিৎসা বিজ্ঞানে স্নাতক ডিগ্রি লাভ করেছেন। ২০১৩ সালে এলিজস মুরাদ্যান রাশিয়ায় মিস এমজিএমইউ খেতাব লাভ করেন।
মিস ইউনিভার্স আর্মেনিয়া ২০১৮
২০১৮ সালের ৬ জুলার এলিজা মুরাদ্যান মিস ইউনিভার্স আর্মেনিয়া ২০১৮ খেতাব লাভ করেন। ফলশ্রুতিতে তিনি আর্মেনিয়ার প্রথম ব্যক্তি হিসেবে মিস ইউনিভার্স প্রতিযোগিতায় অংশগ্রহণ করার সুযোগ পান।
মিস ইউনিভার্স ২০১৮
এলিজা মুরুদ্যান থাইল্যান্ডের রাজধানী ব্যাংককে মিস ইউনিভার্স ২০১৮ প্রতিযোগিতায় আর্মেনিয়ার প্রতিনিধিত্ব করেছিলেন।
লিওনর, আস্তুরিয়াসের রাজকুমারী
‌লিওনর, (জন্ম: ৩১ অ‌ক্টোবর, ২০০৫) রাজা ষষ্ঠ ফে‌লি‌পে এবং রা‌ণি লেতি‌জিয়ার কন‌্যা সন্তান হি‌সে‌বে স্পেনীয় সিংহাস‌নের সম্ভাব‌্য উত্তরা‌ধিকারী। তার লিওনর অব আস্তু‌রিয়া উপা‌ধি ছাড়াও তি‌নি প্রিন্সেস অব জি‌রোনা, প্রিন্সেস অব ভি‌য়েনা, ডা‌চেচ অব মন্টব্লঙ্ক কাউন্টেস অব কারভেনা এবং লর্ড অব বালা‌গের ঐ‌তিহা‌সিক উপা‌ধির অ‌ধিকারী। তি‌নি স্পে‌নের সিংহাসন লাখ কর‌লে স্পে‌নের দ্বিতীয় ইসা‌বেলার (রাজত্বকাল: ১৮৩৩ থে‌কে ১৮৬৮ সাল পর্যন্ত) পর প্রথম শাসক শাসক রা‌ণি হ‌বেন।
জন্ম
রাজকন‌্যা লিওনর মা‌দ্রিদের রু‌বের ইন্টারন‌্যাশনাল হস‌পিটাল এর সিজা‌রিয়ান সেকসনে তার মাতার ক্রম বর্ধিত প্রসব‌বেদনার পর ৩১ অ‌ক্টোবর ২০০৫ সা‌লের ১ট‌ি ৪৬ মি‌নি‌টে তার দাদা প্রথম হুয়ান কারলস এর রাজত্বকা‌লে তৎকালীন রাজকুমা‌র এবং রাজক‌মারি ষষ্ঠ ফে‌লি‌পে এবং লে‌তি‌জিয়ার সন্তান হি‌সে‌বে জন্মগ্রহণ ক‌রেন। বর্তমান স্পেনীয় সিংহাস‌নের অ‌ধিকারীগ‌ণের কন‌্যা সন্তান হওয়ায় তি‌নি একজন ইনফ্রান্টা (নাবালিকা ‌সিংহাস‌নের অ‌ধিকারী) এবং স্পেনীয় সিংহাস‌নের অ‌ধিকারী হওয়ার ক্ষে‌ত্রে দ্বিতীয়। তার জ‌ন্মের ঘোষণা স্পেনীয় রাজকীয় প‌রিবার কর্তৃক সাংবা‌দিক‌দের এসএমএস এর মাধ‌্যমে ঘোষণা দেওয়া হয়।
‌শিক্ষা এবং স‌ক্রিয়তা
স্পেনীয় রোয়াল গার্ড এর ‌শিশু‌দের ডে-কেয়ার -এ রাজকুম‌া‌রি লিওনর এর শিক্ষার সূচনা ঘ‌টে। তি‌নি সে‌প্টেম্বর, ২০০৮ তা‌রি‌খে মা‌দ্রিদের বা‌হি‌রে আরাভাকাতে অব‌স্থিত সানতা মা‌রিয়া দে লস রোজা‌লেস বিদ‌্যাল‌য়ে তার প্রাথ‌মিক শিক্ষা জীবনের সূচনা ক‌রেন। তার‌ পিতা সেই বিদ‌্যাল‌য়ের শিক্ষার্থী ছি‌লেন এবং তার বোন সো‌ফিয়া তার সা‌থে সেখা‌নে অধ‌্যায়ন কর‌ছেন। তি‌নি স্পেনীয়, ইং‌রেজি এবং ম্যান্ডারিন তিন‌টি ভাষা‌তেই দক্ষ।
রাজকুমা‌রি লিওনর ২০১৪ সা‌লের মে মা‌সে পথম মুর‌শিয়া‌তে অব‌স্থিত সেন্ট হা‌ভিয়ার বিমান বা‌হিনী ঘা‌টি‌ আনুষ্ঠা‌নিকভা‌বে প‌রিদর্শন ক‌রেন
১৮ জুন, ২০১৪ তারি‌খে রাজা প্রথম হুয়ান কারলস পদত্যাগের নথি‌তে সাক্ষর ক‌রেন। সে‌দিন মধ‌্যরা‌তের কাছাকা‌ছি সম‌য়ে রাজকুমারী লিওনর এর পিতা সিংহাসন আরোহণ করার মাধ্যেমে রাজা ষষ্ঠ ফে‌লি‌পে উপা‌ধি লাভ ক‌রেন, ফ‌লে রাজকুমা‌রি লিওনর তার সম্ভাব‌্য উত্তরাধিকারী‌ এবং আস্তুরিয়াসের নতুন রাজকুমারীতে প‌রিণত হন।
বাঁকি তিলাইয়া
ইন্ডিয়ান কিউপিড (বৈজ্ঞানিক নাম: Pycnophallium elna (Hewitson)) এক প্রজাতির ছোট আকারের প্রজাপতি। এরা ‘লাইসিনিডি’ গোত্রের এবং 'পলিয়োম্যাটিনি' উপগোত্রের সদস্য।
উপপ্রজাতি
ভারতে প্রাপ্ত বাঁকি তিলাইয়া এর উপপ্রজাতি হল-
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিপৃষ্ঠর মূল রঙ কালচে অথবা ঘন কালচে খয়েরী। সামনের এবং পিছনের উভয় ডানার মধ্যবর্তী অংশ জড়ে একটি  চওড়া তীর্যক সাদা বন্ধনী বিদ্যমান, যা পিছনের ডানায় অধিকতর চওড়া। সামনের ডানায় এই শ্বেত বন্ধনী কোস্টা অভিমুখে বিস্তার লাভ করেছে (পুরুষের তুলনায় স্ত্রীদের অধিক বিস্তৃত)। অধিকাংশ নমুনায় দেখা গেছে  যে স্ত্রী এবং পুরুষ উভয় ক্ষেত্রেই এই শ্বেত বন্ধনী সামনের ডানার উপরের দিকে ৩নং শিরার উপর বাইরের দিকে সামান্য বিস্তার লাভ করেছে।
ডানার নিম্নপৃষ্ঠর সাদা এবং আশেপাশে কালো অথবা কালচে খয়েরী দাগ-ছোপ যুক্ত। একটি বেশ চওড়া কালচে অথবা কালচে খয়েরী বন্ধনী (পিওরেটের যে ক্কোনো প্রজাতিতে প্রাপ্ত বন্ধনী অপেক্ষা অধিক চওড়া), পিছনের ডানার বেস্‌ থেকে শুরু হয়ে তীর্যকভাবে সামনের ডানার কোস্টাল প্রান্তরেখা বরাবর ডিসকোসেলুলার অংশের উপশিরাগুলি পর্যন্ত বিস্তৃত হয়ে কোস্টাল প্রান্তরেখার দিকে সমকৌনিক অবস্থানে বেঁকে গেছে। বন্ধনীটির এই সমকৌনিক অবস্থানের সামান্য উপরে কোস্টাল প্রান্তরেখা ছুঁয়ে একটি বড় কালো অথবা কালচে খয়েরী ছোপ সুস্পষ্টভাবে বিদ্যমান।
বাঁকি তিলাইয়া প্রজাতির শুংগ, মাথা, থোরাক্স এবং উদরদেশের উপরিপৃষ্ঠ কালো। শুংগের নিম্নভাগে সাদা ডোরা, বক্ষ এবং উদরদেশের নিম্নভাগে অনুদৈর্ঘিক ভাবে মধ্যবর্তী সাদা রেখা এবং উদরদেশের পাশগুলি সাদা ডোরাযুক্ত।
আচরণ
পুরুষ বাঁকি তিলাইয়াদের ভিজে মাটিতে বসে জলপান করতে দেখা যায়। এছাড়া এরা প্রায়শই পশু-পাখীর মল-মুত্র, পচা পশুর দেহবশেষ থেকেও খাদ্য আহরণ করে।পাহাড়ের পাদদেশের জঙ্গল এবং ঝর্নার ধার পছন্দ করে। এদের উড়ান দূর্বল প্রকৃতির।
হিন্দুস্তান
300px|thumb|হিন্দুস্তানের মানচিত্র, ১৮৩১
ভৌগোলিক ক্ষেত্র
সুদূর অতীতে, হিন্দুস্তান বলতে বোঝাত উত্তর ভারতের গাঙ্গেয় সমভূমি অঞ্চলটি; অর্থাৎ উত্তরে হিমালয় ও দক্ষিণে বিন্ধ্য পর্বতমালার মাঝের অংশটুকু। ১১শ-১৩শ শতকে ভারত আক্রমণকারী তুর্কি-আফগান মুসলমানরা ভারতের উত্তরাঞ্চলকে হিন্দুস্তান নামে অভিহিত করে।
বার্হস্পত্য সংহিতা বলে:
উস্তাদ হোটেল
উস্তাদ হোটেল ২০১২ সালে মুক্তিপ্রাপ্ত ভারতীয় মালায়ালাম ভাষার একটি রম্য নাটকীয় চলচ্চিত্র, যেটি পরিচালনা করেন আনোয়ার রশিদ, কাহিনী লিখেন অঞ্জলি মেনন এবং প্রযোজনা করেন লিস্টিন স্টিফেন। এতে মূল ভুমিকায় অভিনয় করেন দুলকার সালমান, নিত্যা মেনন, থিলাকান এবং সিদ্দিক।
উস্তাদ হোটেল ১৩ জুলাই ২০১২ সালে মুক্তি পায় এবং ব্যবসায়িক সাফল্য লাভ করে। এটি তিনটি জাতীয় চলচ্চিত্র পুরস্কার শ্রেষ্ঠ জনপ্রিয় চলচ্চিত্র বিভাগে, মেনন শ্রেষ্ঠ সুংলাপ এবং থিলাকান বিশেষ পুরস্কার লাভ করে। (মরণোত্তর)। এটি কন্নড় ভাষায় পুণঃনির্মান করা হয় ২০১৭ সালে "গৌদ্রু হোটেল" ২০১৮ সালে এটিকে তেলুগু ভাষায় ডাব করা হয় এবং "জানাথা হোটেল" নামে মুক্তি দেওয়া হয়।
কাহিনী সারসংক্ষেপ
ফাইজি একজন উচ্চাকাঙ্খী রাঁধুনি ভারত চলে আসে তার বাবা থেকে কোনো রকম সাহায্য না পেয়ে। সে তার দাদা করিম কে তার হোটেল চালাতে সাহায্য করে তার স্বপ্ন পূরণ করার চেষ্টা করতে থাকে।
নেস্টর সেরপা কারতোলিনি
নেস্টর সেরপা কারতোলিনি ছিলেন একজন গেরিলা, শ্রমিক ইউনিয়ন নেতা এবং শ্রমিক ।
জন্ম ও পরিবার
সেরপা কারতোলিনির জন্ম ১৯৫৩ সালে পেরুর রাজধানী লিমার উপকণ্ঠে ভিক্টোরিয়া জেলার বালকোনসিল্লোতে । তারা বাবাও ছিলেন শ্রমিক। ১৯৭০ সালে তার বাবার ফ্যাক্টরি বন্ধ হয়ে যায়। তখন শেরপা স্কুলের পাঠ চুকিয়ে কাজের সন্ধানে নামেন।
চাকরি জীবন
১৯৭০ সালে তার বাবার ফ্যাক্টরি বন্ধ হয়ে যায়। তখন শেরপা স্কুলের পাঠ চুকিয়ে কাজের সন্ধানে নামেন। চাকরি পান একটি সুতিবস্ত্র কারখানা, ক্রোমোটেক্সে। চাকরি পান একটি সুতিবস্ত্র কারখানা, ক্রোমোটেক্সে।তার কর্মদক্ষতার কারণে ওই কারখানার শ্রমিক ইউনিয়নের সেক্রেটরি জেনারেল নির্বাচিত হন। ১৯৭৮ সালে ডিসেম্বরে ওই কারখানাটি লেঅফ ঘোষণা করা হয়। কিন্তু শেরপার নেতৃত্বে ২৫০ জন শ্রমিক ওই লেঅফ আটকাতে কারখানাটি দখল করে নেয়। ১৯৭৯ সালের ফেব্রুয়ারিতে পেরুর ৭০০ পুলিশ কারখানায় আক্রমণ চালিয়ে তা আবার দখল করে। সংঘর্ষে একজন পুলিশসহ দুইজন শ্রমিক মারা যান। এ ঘটনায় শেরপাসহ ২৪ জনের জেল হয়। ১৯৭৯ সালের ডিসেম্বরে শেরপা জেল থেকে ছাড়া পান।
গেরিলা দলের কর্মকাণ্ড
পরে পেরুর টুপাক আমারু বিপ্লবী দলের নেতা ভিক্টর পোলো (Tupac Amaru Revolutionary Movement-MRTA) শেরপাকে দলভুক্ত করেন। ভিক্তর পোলো ও শেরপার নেতৃত্বে একটি শক্তিশালী গেরিলা দলও গড়ে ওঠে। শেরপা তার দলের সহকর্মী আদিবাসী নারী নেত্রী ন্যান্সি গিল্ভানিওকে বিয়ে করেন। ন্যান্সির দুইভাই আমেরিকো এবং রাউল ছিলেন এই দলের সংগঠক ছিলেন। নান্সির দুই ভাই মার্তিনে সেনাবাহিনীর হাতে ধরা পড়েন। ১৯৯২ সালে গ্রেপ্তার করা হয় ভিক্টর পোলোকে। ১৯৯৫ সালের নভেম্বরে সাংবাদিকের ছদ্মবেশে পেরুর সামরিক বাহিনী নেন্সিকে আটক করে। তাদের সবাইকে আটক রাখা হয় লিমার কাছে কাল্লাও নৌঘাটির কাছে একটি জেলে। জেলখানাটি পাহাড় ও মাটির ৩২ হাজার ফুট নিচে। সেখানে এই একই দলের আরো ৪৫০ জন রাজবন্দি ছিলেন।
জাপানি দূতাবাস দখল
১৯৯৭ সালের ১৭ই ডিসেম্বরে শেরপা রাজবন্দিদের মুক্তির দাবিতে ২৫ জন গেরিলাযোদ্ধা নিয়ে লিমায় অবস্থিত জাপানি দূতাবাস দখল করে নেন। সেখানে অবস্থিত ৩৫০ জনকে তারা পণবন্দি করেন। তার মধ্যে ফুজিমোরের মা ও বোন ছিলেন। পরে শেরপা মানবিক দিক বিবেচনা করে ৩০০ জন নারী ও পুরুষকে মুক্তি দেন। তার বিনিময়ে ৪৫০ জনের মুক্তি চান। ১২৬ দিন ধরে একটি স্নায়বিক লড়াই চলে। অবশেষে ১৯৯৮ সালের ২০ এপ্রিলে ১৭২ জন মার্কিনি সামরিক বিশেষজ্ঞ ও ৭২ জন ফুজিমোরের কমাণ্ড বাহিনী আক্রমণ চালিয়ে জাপানি দূতাবাস মুক্ত করে। এ সময় শেরপা এবং দুইজন কিশোরীসহ ১৪ জন গেরিলাকে নৃসংশভাবে হত্যা করা হয়। ১৯৯৮ সালে টুপাক আমারু গেরিলা দলের জাপান দূতাবাস দখল ছিল খুবই আলোচিত একটি বিষয়।
ক্রিটিকস চয়েস অ্যাসোসিয়েশন
ক্রিটিকস চয়েস অ্যাসোসিয়েশন (সিসিএ), পূর্বে ব্রডকাস্ট ফিল্ম ক্রিটিকস অ্যাসোসিয়েশন (বিএফসিএ) হল টেলিভিশন, রেডিও এবং অনলাইন সমালোচকদের একটি সমিতি। চলচ্চিত্র ও টেলিভিশন অনুষ্ঠান পর্যালোচনাকারী সমালোচকগণ এই সমিতির সদস্যপদ পেয়ে থাকেন। ১৯৯৫ সালে প্রতিষ্ঠিত সমিতিটি মার্কিন যুক্তরাষ্ট্র এবং কানাডার বৃহত্তম চলচ্চিত্র সমালোচক সংস্থা। সংস্থাটি ১৯৯৫ সাল থেকে ক্রিটিকস চয়েস পুরস্কার প্রদান করে, যার লক্ষ্য ক্রিটিকস চয়েস চলচ্চিত্র পুরস্কার ও ক্রিটিকস চয়েস সুপার পুরস্কারের মাধ্যমে প্রতি বছর নির্মিত চলচ্চিত্রসমূহকে এবং ক্রিটিকস চয়েস রিল টিভি পুরস্কার, ক্রিটিকস চয়েস সুপার পুরস্কার ও ক্রিটিকস চয়েস টেলিভিশন পুরস্কারের মাধ্যমে টেলিভিশন অনুষ্ঠান এবং ক্রিটিকস চয়েস প্রামাণ্যচিত্র পুরস্কার মাধ্যমে প্রামাণ্যচিত্রসমূহকে স্বীকৃতি প্রদান করছে। সমিতিটি মাসিক ব্যালটিং-এ প্রতিটি চলচ্চিত্রের প্রাপ্ত ক্রমবর্ধমান গ্রেডের উপর ভিত্তি করে মাসের সেরা চলচ্চিত্র নির্বাচন করে এবং সারা বছর অন্যান্য চলচ্চিত্রসমূহের সুপারিশ করে।
সদস্যপদ
বিএফসিএ'র সদস্যরা পেশাদার বিনোদন সাংবাদিক এবং "কর্মরত সমালোচক যাদের পর্যালোচনা নিয়মিতভাবে টেলিভিশনে, রেডিওতে বা (বিশেষ ক্ষেত্রে) ইন্টারনেটে ব্যাপক দর্শকদের কাছে সম্প্রচার করা হয়।" রেডিও- এবং ইন্টারনেট-ভিত্তিক সমালোচকদের অবশ্যই আরও কিছু নির্দিষ্ট শর্তাবলি পূরণ করতে হয়:
দাতব্য কাজ
ক্রিটিকস চয়েস চলচ্চিত্র পুরস্কারের সেরা তালিকা থেকে প্রাপ্ত আয়ের একটি অংশ স্টারলাইট চিলড্রেনস ফাউন্ডেশন এবং হাইফার ইন্টারন্যাশনালের মতো দাতব্য সংস্থাগুলিতে দান করা হয়৷
ব্রডকাস্ট টেলিভিশন জার্নালিস্টস অ্যাসোসিয়েশন
ব্রডকাস্ট টেলিভিশন জার্নালিস্ট অ্যাসোসিয়েশন (বিটিজেএ) ২০১১ সালে বিএফসিএ'র শাখা হিসেবে চালু হয়েছিল। ২০১১ সালের জুন মাসে লস অ্যাঞ্জেলেসের বেভারলি হিলস হোটেলে একটি অনুষ্ঠানের মধ্যাহ্নভোজে বিটিজেএ প্রথম পুরস্কার প্রদান করে। অনুষ্ঠানটি সঞ্চালনা করেন ক্যাট ডিলি। ২০১৭ সালের ১৭ই নভেম্বর বিজেটিএ'র কার্যনির্বাহী কমিটি প্রতিষ্ঠাতা জোই বার্লিনের উত্তরসূরি হিসেবে ১৯৯০ সাল থেকে বিজেটিএ'র সদস্য এড মার্টিনকে এর নতুন সভাপতি পদে নিয়োগের ঘোষণা দেয়। মার্টিন মিডিয়াভিলেজের সম্পাদক এবং প্রধান টেলিভিশন এবং বিষয়বস্তু সমালোচক হিসেবেও কাজ করেন।
গ্রাহাম হিউজ
দ্য ওডেসি এক্সপিডিশন
দ্য ওডেসি এক্সপিডিশন গ্রাহাম হিউজের একটি অভিযান যার উদ্দেশ্য জাতিসংঘের প্রতিটি সদস্য রাষ্ট্রে পদার্পণ করা। হিউজ যুক্তরাজ্যের প্রতিটা দেশেই গিয়েছিলেন। হিউজ জাতিসংঘের সদস্য রাষ্ট্র ছাড়াও বেশ কিছু দেশ ও অঞ্চলে গিয়েছিলেন, যেমন- ভ্যাটিকান সিটি, ফিলিস্তিনের আংশিক স্বীকৃত রাষ্ট্রসমূহ, পশ্চিম সাহারা, কসোভো এবং তাইওয়ান। জাতিসংঘ সদস্য রাষ্ট্রসমূহ মিলিয়ে তিনি মোট ২০১টি দেশে ভ্রমণ করেছেন। তবে হিউজ উত্তর কোরিয়াতে যাননি। তার ভ্রমণ অভিযানের নিয়ম ছিল: আকাশপথে যাওয়া যাবে না, কোন ব্যক্তিগত পরিবহন ব্যবস্থা ব্যবহার করা যাবে না, কোন রাষ্ট্রের দূরবর্তী কোন অঞ্চল বা বিশেষ অঞ্চলে গিয়ে দেশটি ভ্রমণ করা হয়েছে বলে বিবেচনা করা যাবে না।
২০১২ সালের নভেম্বরের ২৬ তারিখে হিউজ তার অভিযান সমাপ্ত করেন দক্ষিণ সুদানে প্রবেশের মাধ্যমে। অভিযান শেষে তিনি তার শহর লিভারপুলে ফিরে যান। গিনেস বিশ্ব রেকর্ড অবশ্য হিউজের রাশিয়ায় প্রবেশ করা নিয়ে অসন্তষ্ট ছিল। কারণ এটাই একমাত্র দেশ ছিল যেখানে হিউজ কোন স্বীকৃত সীমান্ত প্রবেশ পথ দিয়ে প্রবেশ করেননি। ২০১৩ সালের জানুয়ারিতে হিউজ সঠিকভাবে ভিসা গ্রহণ করে পুনরায় রাশিয়ায় যান। দ্য ওডেসি এক্সপিডিশনে হিউজেস দাতব্য সংস্থা ওয়াটারএইড-এর পক্ষে প্রচারণা চালান।
বিশ্ব রেকর্ড
গ্রাহাম হিউজ এক বছরের মধ্যেই ১৩৩টি দেশে গণপরিবহন (বাস, ট্রেন, ট্রাম ইত্যাদি) ব্যবহার করে ভ্রমণ করার মাধ্যমে গিনেস বিশ্ব রেকর্ড অর্জন করেছেন। তিনি তার ৪ বছরব্যাপী অভিযানের প্রথম বছরেই এই স্বীকৃতি অর্জন করেন। ২০১৪ সালে গিনেস ওয়ার্ল্ড রেকর্ড নিশ্চিত করে যে, হিউজের “অভিযানটি ছিল সবচেয়ে কম সময়ে সব দেশে গণপরিবহন ব্যবহার করে ভ্রমণ অভিযান। এটির সত্যতা যাচাই করতে গিনেস বিশ্ব রেকর্ড দীর্ঘ সময়ে ব্যয় করেছে।“ গিনেস ওয়ার্ল্ড রেকর্ডের প্রধান মার্কো ফ্রিগেটি বলেন, “সাম্প্রতিককালে কোন রেকর্ড যাচাই করতে এতো সময় লাগেনি।“
ফিকহ
ফিকহ (আরবি ভাষায়: الفقه) হলো ইসলামি আইনশাস্ত্র, যা অধ্যয়নের মাধ্যমে মানুষের দৈনন্দিন জীবনের সকল বিষয়ে ইসলামী শরীয়তের বিধান জানা যায়।  কুরআন ও হাদীসের মৌলিক বিধানগুলোর প্রায়োগিক রূপ হলো ফিকহ শাস্ত্র। বাংলা ভাষায় এটিকে ফেকাহ, ফেকাহশাস্ত্র এবং ইলমুল ফিকহ-ও বলা হয়। ফিকহে প্রশিক্ষিত একজন ব্যক্তি ফকীহ (বহুবচন ফুকাহা) নামে পরিচিত। ইমাম আবু হানিফা (রহ.) ফিকহ শাস্ত্রের জনক।
ফিকহ ঐতিহ্যগতভাবে উসুল আল ফিকাহ এবং ফুরু আল-ফিকহ নামক দুই ভাগে বিভক্ত।
শব্দ বিশ্লেষণ
ফিকহ একটি আরবি শব্দ। এর আভিধানিক অর্থ হলো উপলব্ধি করা, গভীরভাবে কিছু বুঝতে পারা,উন্মোচন করা, অনুধাবন করা, সূক্ষ্মদর্শিতা ইত্যাদি। ইসলামের পরিভাষায় ফিকহ হলো এমন শাস্ত্র, যার মাধ্যমে ইসলামের উৎসসমূহ তথা কুরআন ও হাদীস থেকে বিস্তারিত প্রমাণসহ ব্যবহারিক জীবনের বিভিন্ন বিধি-বিধান ও ইসলামি সমাধান জানা যায়। ফিকহ শব্দটি এই অর্থেই বেশি প্রসিদ্ধ। তবে বর্তমানে আরবি ভাষায় আইনশাস্ত্রকেই ফিকহ বলা হয়, সেটা ইসলামি আইনশাস্ত্র হোক অথবা অন্য কোন আইনশাস্ত্র হোক।
আলোচনার ক্ষেত্র
১. মুয়ামালাত (লেনদেন)
২. মুয়াশারাত (সামাজিক শিষ্টাচার)
৩. ইবাদত (উপাসনা)
৪. উকুবাত (দণ্ডবিধি)
৫. মাওয়ারিস (সম্পদ বণ্টন)।
কারো মতে, শেষের দুটি;
৪. আখলাক (নীতিবিদ্যা)
৫. সিয়াসাত (রাজনীতি)।
উৎসসমূহ
ইসলামের সকল বিধানের মৌলিক উৎস চারটি। এই চারটি উৎস ছাড়া কোন বিধান প্রণয়ন সম্ভব নয়। এই চারটি উৎস হলো: কুরআন, হাদিস, ইজমা, কিয়াস। এই চারটি মৌলিক উৎস ছাড়াও অন্যান্য কিছু উৎসও রয়েছে।
কুরআন
ইসলামি আইনের মূল ভিত্তি ও উৎস হলো কুরআন। ইসলামি আইনবিজ্ঞানে কুরআনের অবস্থান হলো প্রচলিত আইনবিজ্ঞানে সংবিধানের অবস্থানের মতো। কুরআনে বেশিরভাগ আইনের ক্ষেত্রেই সংক্ষিপ্ত মৌলিক আলোচনা করা হয়েছে। যেমন, কুরআনে নামাজ ও যাকাতের আদেশ করা হয়েছে। কিন্তু এগুলোর সময়, পরিমাণ ও নিয়ম-কানুন সম্পর্কে বিস্তারিত আলোচনা করা হয়নি। তবে কিছু কিছু ক্ষেত্রে কুরআনে বিস্তারিত আলোচনা করা হয়েছে। যেমন মৃত ব্যক্তির সম্পত্তি বণ্টন, হদ এবং যে সকল নারীদের সাথে বিবাহ অবৈধ। কুরআনে যেসব বিষয়ে বিস্তারিত আলোচনা করা হয়নি সেগুলো জানার জন্য হাদিসের সহায়তা নিতে হয়।
হাদিস
হাদিসের শাব্দিক ও পারিভাষিক বিভিন্ন অর্থ আছে। কিন্তু ইসলামি আইনবিজ্ঞানের ভাষায় হাদিস বলে বোঝানো হয় এমন বিষয়কে, কথা, কাজ কিংবা আচরণের মাধ্যমে মুহাম্মাদ সাল্লাল্লাহু আলাইহি ওয়া সাল্লাম থেকে যা সম্পর্কে সম্মতি অথবা নিষেধাজ্ঞা বর্ণিত রয়েছে। ইসলামি আইনে পরিভাষায় কখনো কখনো হাদিসের সমার্থক হিসেবে "সুন্নাহ" শব্দটিও ব্যবহার করা হয়। আইনের উৎস হিসেবে হাদিসের স্থান কুরআনের পরের স্তরে। কারণ, হাদিসের মাধ্যমে কুরআনের বিভিন্ন বিধানের ব্যাখ্যা দেয়া হয়। কিন্তু হাদিস আইন প্রণয়নের ক্ষেত্রে কুরআন থেকে স্বতন্ত্র। কারণ, হাদিসে এমন বহু বিধান উল্লেখ করা হয়েছে, যা সম্পর্কে কুরআনে কোন আলোচনা করা হয়নি। তবে হাদিস থেকে যে কোন বিধান আহরণের জন্য হাদিসটিকে অবশ্যই হাদিস বিশারদগণের কাছে মানোত্তীর্ণ বা সহিহ হতে হবে। নইলে সে হাদীস থেকে বিধান গ্রহণ কিংবা প্রণয়ন করা যাবে না।
ইজমা
ইজমা (আরবিতে:إجماع) অর্থ ঐকমত্যে পৌঁছা। ইসলামি আইনের পরিভাষায় ইজমা বলা হয়, কোন বিষয়ে ইসলামি আইনবিদগণের সর্বসম্মত সিদ্ধান্তকে। এই ঐকমত্য মুহাম্মাদ (সঃ) এর মৃত্যু-পরবর্তী যে কোন সময় বা যুগেই হতে পারে। ইসলামি আইনের উৎস হিসেবে ইজমার অবস্থান হাদিসের পরে। ইজমা শরীয়তের মৌলিক উৎস হওয়া কুরআন ও হাদীসের বক্তব্য দ্বারা প্রমাণিত। ইজমা দ্বারা সাব্যস্ত বিধান সমূহের একটি হলো, মৃতব্যক্তি শুধুমাত্র পিতা ও এক সন্তান রেখে মারা গেলে সম্পত্তি বণ্টনের বিধানটি।
কিয়াস
দুই বিষয়ের বাহ্যিক বা অর্থগত সামঞ্জস্যবিধানকে কিয়াস বলে। অর্থাৎ এমন নতুন বিষয় যার বিধান কুরআন-হাদিসে নেই কিন্তু তার মতো অন্য আরেকটি বিষয়ের বিধান সেখানে আছে। তখন কুরআন-হাদিসে উল্লেখিত বিষয়ের সাথে সামঞ্জস্য থাকার কারণে অনুল্লেখিত বিষয়ের সমাধান সেখান থেকে আহরণ করাকে কিয়াস বলা হয়। কিয়াসের অবস্থান ইজমার পরে।
তথ্যসূত্র
আলোকচিত্রে ইবাদত
ওভিদিউ হাতেগান
রেফারি
আরাদে জন্মগ্রহণ করা হাতেগান, ২০০৮ সালে ফিফার রেফারি হয়েছিলেন। তিনি উয়েফা ইউরো ২০১২ এবং ২০১৪ ফিফা বিশ্বকাপ বাছাইপর্বের রেফারি হিসেবে দায়িত্ব পালন করেছিলেন।  ২০১৩ সালে, উয়েফার তৎকালীন প্রেসিডেন্ট মিশেল প্লাতিনি খিমকি এরিনায় ম্যানচেস্টার সিটি এবং সিএসকেএ মস্কোর মধ্যকার একটি ম্যাচ চলাকালীন দর্শকদের বর্ণবাদী  প্রতিস্থিতি মোকাবেলায় কেন হাতেগান ব্যবস্থা প্রয়োগ করেননি তা জানার জন্য অভ্যন্তরীণ তদন্তের নির্দেশ দিয়েছিলেন। এই ঘটনার জন্য সিএসকেএ মস্কোর বিরুদ্ধে "বর্ণবাদী আচরণ" করার অভিযোগ আনা হয়েছিল, তবে হাতেগান দোষীসাব্যস্ত হননি।
২০১৮ সালের ১৯শে নভেম্বর তারিখে, ২০১৮–১৯ উয়েফা নেশনস লীগের জার্মানি এবং নেদারল্যান্ডসের মধ্যকার একটি খেলার প্রথমার্ধ শেষে হাতেগান জানতে পারেন যে তার মা মারা গিয়েছেন; এর ফলে তিনি আনুষ্ঠানিকভাবে অন্য একজন রেফারি প্রতিস্থাপন করতে পারতেন, তবে তিনি শেষ পর্যন্ত ম্যাচটি পরিচালনা করেছিলেন। ম্যাচটি ২–২ গোলে সমাপ্ত হয়েছিল, যার ফলে নেদারল্যান্ডস সেমি-ফাইনালের জন্য উত্তীর্ণ হয়েছিল। শেষ বাশিঁ বাজার পর ভার্জিল ভান ডাইক হতাশ হাতেগানকে সান্ত্বনা দিয়েছিলেন।
আব্দরাব্বুহ মানসুর হাদি
আব্দরাব্বুহ মানসুর হাদি (عبدربه منصور هادي Yemeni pronunciation: ; জন্ম: ১ সেপ্টেম্বর ১৯৪৫) হলেন একজন ইয়েমেনি রাজনীতিবিদ ও ইয়েমেন সেনাবাহিনীর প্রাক্তন ফিল্ড মার্শাল। তিনি ২৭ ফেব্রুয়ারি ২০১২ থেকে ইয়েমেনের রাষ্ট্রপতি পদে অধিষ্ঠিত আছেন এবং এর পূর্বে ১৯৯৪ থেকে ২০১২ পর্যন্ত ইয়েমেনের উপ রাষ্ট্রপতি ছিলেন।.
রাষ্ট্রপতি আলী আব্দুল্লাহ সালেহ চিকিৎসার জন্য সৌদি আরবে অবস্থানকালীন সময়ে, ২০১১ ইয়েমেন অভ্যুত্থানের ব্যর্থ চেষ্টার সময় যখন প্রেসিডেন্ট ভবনে হামলা হয়, তখন হাদি ৪ জুন থেকে ২৩ সেপ্টেম্বর ২০১১ পর্যন্ত ইয়েমেনের ভারপ্রাপ্ত রাষ্ট্রপতি ছিলেন। ২৩ নভেম্বর হাদি পুনরায় ভারপ্রাপ্ত রাষ্ট্রপতি হয়েছিলেন, যখন সালেহ রাষ্ট্রপতি নির্বাচনের জন্য ক্ষমতা থেকে অব্যাহতি নেন। মানসুর হাদি ২১ ফেব্রুয়ারি ২০১২ সালে পুনরাবর্তীকালীন সময়ে দুই বছরের জন্য রাষ্ট্রপতি পদের জন্য মনোনীত হয়েছিলেন, যাতে তিনি একমাত্র প্রার্থী ছিলেন। তার এ ক্ষমতার মেয়াদ শেষ হলে তিনি নিজেকে পুনরায় রাষ্ট্রপতি ঘোষণা করেছিলেন।
প্রাথমিক জীবন ও শিক্ষা
মানসুর হাদি ১৯৪৫ সালে দক্ষিণ ইয়েমেনের আবিয়ানের তুকাইনে জন্মগ্রহণ করেন। ১৯৬৪ সালে তিনি সৌদি আরব ফেডারেশনের মিলিটারি অ্যাকাডেমি থেকে স্নাতক সম্পন্ন করেছিলেন। হাদি ১৯৬৬ সালে সামরিক বৃত্তি নিয়ে ব্রিটেনে গমন করেন কিন্তু তিনি কোন ইংরেজি বলেননি।
১৯৭০ তিনি অন্য আরেকটি সামরিক বৃত্তিতে ট্যাংক শিক্ষা নিতে ৬ বছরের জন্য মিশরে ছিলেন। হাদি মিলিটারি কমান্ডিং শিক্ষার জন্য চার বছর সোভিয়েত ইউনিয়নে ছিলেন। তিনি ১৯৮৬ সালের পূর্ব পর্যন্ত দক্ষিণ ইয়েমেনের সেনাবাহিনীর বিভিন্ন উচ্চ পদে দ্বায়িত্ব পালন করেন। যখন দক্ষিণ ইয়েমেনের রাষ্ট্রপতি আলী নাসের মোহাম্মদের সাথে উত্তর ইয়েমেনের দ্বন্দ্ব লাগে এবং সামরিক যুদ্ধে দক্ষিণ ইয়েমেনের শাসিত দল সোসালিস্ট পার্টি হেরে যায়, তারপর পরই তিনি অবসর নিয়েছিলেন।
রাজনীতি
হাদি ২০১২ রাষ্ট্রপতি নির্বাচনে একমাত্র প্রার্থী ছিলেন, যা ২১ ফেব্রুয়ারি ২০১২ সালে অনুষ্ঠিত হয়েছিলো। তার রাষ্ট্রপতি প্রার্থীতা ক্ষমতাসীন দল, পাশাপাশি সংসদের বিরোধী দ্বারাও সমর্থিত ছিল। নির্বাচন কমিশনের প্রতিবেদন অনুযায়ী ইয়েমেনের নিবন্ধিত ভোটারের মধ্যে ৬৫ শতাংশ ভোটার নির্বাচনে অংশগ্রহণ করেছিল। আব্দরাব্বুহ মানসুর হাদি ৯৯.৯৮% ভোট পেয়ে বিজয়ী হন এবং ২৫ ফেব্রুয়ারি ২০১২ সালে শপথ গ্রহণ করেছিলেন। তিনি আনুষ্ঠানিকভাবে ২৭ ফেব্রুয়ারি ২০১২ তারিখে ইয়েমেনের প্রেসিডেন্ট হিসেবে দ্বায়িত্ব গ্রহণ করেন, যখন সালেহ রাষ্ট্রপতির পদ থেকে পদত্যাগ করেন এবং আনুষ্ঠানিকভাবে হাদিকে ক্ষমতায় অধিষ্ঠিত করেন।
লিওনিড রগোজভ
লিওনিড আইভানোভিচ রগোজভ (রুশ: Леонид Иванович Рогозов, ১৪ মার্চ, ১৯৩৪-২১ সেপ্টেম্বর, ২০০০) ছিলেন অস্ত্রোপচারে পারদর্শী একজন রাশিয়ান চিকিৎসক। তিনি ১৯৬০-১৯৬১ সালের সাবেক সোভিয়েত ইউনিয়নের ষষ্ঠ এন্টার্কটিকা অভিযানের ডাক্তার ছিলেন। তিনিই ছিলেন “নভোলাজারেভস্কায়া” স্টেশনের একমাত্র ডাক্তার। একদিন তিনি পেটে এপিন্ডিক্সের ব্যথা অনুভব করলে নিজেই তা অস্ত্রোপচার করে অপসারন করেন। বিশ্বে নিজের দেহে নিজের অস্ত্রোপচারের এই ঘটনাটি অত্যন্ত বিখ্যাত।
প্রারম্ভিক জীবন
লিওনিড রগোজভ পূর্ব সাইবেরিয়ার একটি প্রত্যন্ত গ্রাম ডাউরিয়া স্টেশন, চিতা ওবলাস্টে জন্মগ্রহণ করেন যা ম্যানজোলির কাছে এবং মঙ্গোলিয়া ও চীনের সীমান্তের কাছে সোভিয়েত সীমান্ত থেকে ১৭ কি.মি. দূরে অবস্থিত। তার পিতা দ্বিতীয় বিশ্বযুদ্ধের সময় ১৯৪৩ সালে খুন হন। ১৯৫৩ সালে তিনি মিনুসিনস্ক, ক্রারনয়ারক্স ক্রাই থেকে উচ্চ মাধ্যমিক সমাপ্ত করেন এবং “লেনিনগ্রাদ পেডিয়াট্রিক মেডিকেল ইন্সটিটিউটে” (বর্তমান সাংক্‌ত পিতেরবুর্গ) ভর্তি হন। ১৯৫৯ সালে তিনি সাধারণ চিকিৎসক (যে চিকিৎসক ভেষজ উপাচারের পাশাপাশি ছোটখাটো অস্ত্রোপচারেও পারদর্শী) হিসেবে স্নাতক সম্পন্ন করেন ও অস্ত্রোপচারের উপর উচ্চতর প্রশিক্ষন গ্রহণ করেন। সেপ্টেম্বর, ১৯৬০ সালে, ২৬ বছর বয়সে তিনি তার ট্রেনিং অসমাপ্ত রেখেই ষষ্ঠ সোভিয়েত এন্টার্কটিক অভিযানের ডাক্তার হিসেবে যোগদান করেন।
এন্টার্কটিকায় কর্মজীবন
রগোজভ ১৯৬০ সালে এন্টার্কটিকা অভিযানে যোগদান করার পর ১৯৬১ সালের জানুয়ারিতে “নভোলাজারেভস্কায়া” স্টেশন স্থাপন করা হয়। স্টেশনের ১৩ জন গবেষকদের জন্য তিনি ছিলেন একমাত্র ডাক্তার। রগোজভ অক্টোবর, ১৯৬২ সাল পর্যন্ত এন্টার্কটিকায় কাজ করেন।
১৯৬১ সালের ২৯ এপ্রিল সকালে রগোজভ সাধারণ দূর্বলতা, জ্বর জ্বর ভাব ও উদরে পাকস্থলীর কছে ব্যাথা অনুভব করেন। তিনি সাধারণ সকল চিকিৎসা পদ্ধতিই প্রয়োগ করেন কিন্তু তার অবস্থায় আরো খারাপের দিকে যেতে থাকে। ৩০ এপ্রিল পেরিটানাইটিসের (চিরহরিৎ লতানো গাছ যাতে হালকা নীল ফুল ফোটে) উপসর্গ দেখা দেয় কিন্তু বিকেলের দিকে তার অবস্থা খারাপ হতে থাকে। মীরনি নামে কাছের সোভিয়েত গবেষণা স্টেশনটি ছিল ১৬০০ কি.মি. (১,০০০ মাইল) এর বেশি দূরে। স্টেশনে কোন বিমানও ছিলনা। রগোজভের নিজের দেহে নিজে অস্ত্রোপচার করা ছাড়া কোন উপায় ছিলনা।
অপারেশন শুরু হয় ৩০ এপ্রিল রাত ২২:০০ টায়, তাকে সাহায্য করেন একজন গাড়ি চালক ও একজন আবহাওয়াবিদ যিনি যন্ত্রপাতি এগিয়ে দিচ্ছিলেন ও অপরজন আয়না ধরে রাখছিলেন যাতে যে সকল জায়গায় সরাসরি দেখতে অসুবিধা তা যেন রগোজভ আয়নার মাধ্যমে দেখতে পারেন। মধ্যরাতের দিকে অস্ত্রোপচার শেষ হয়। অস্ত্রোপচারের কিছুদিন পর আস্তে আস্তে তার দূর্বলতা কেটে যায়, পেরিটানাইটিসের উপসর্গও দূর হয়ে যায়। পাঁচ দিন পর তার শররের তাপমাত্রাও স্বাভাবিক হয়ে আসে। সুস্থ হওয়ার দুই সপ্তাহ পর তিনি পুনরায় তার কাজে যোগদান করেন। ১৯৬১ সালে সোভিয়েত সরকার তাকে “অর্ডার অফ দ্য রেড ব্যানার অফ লেবার” পুরষ্কারে ভূষিত করে।
পরবর্তী জীবন
রগোজভ ২১ সেপ্টেম্বর, ২০০০ সালে ৬৬ বছর বয়সে ফুসফুসের ক্যান্সারে আক্রান্ত হয়ে মৃত্যুবরণ করেন।
ইরানের সংস্কৃতি
ইরানের সংস্কৃতি, পারস্যের সংস্কৃতি হিসেবেও পরিচিত, বিশ্বের অন্যতম প্রভাব বিস্তারকারী সংস্কৃতি। ইরানকে সভ্যতার দোলনা হিসেবে অভিহিত করা হয়।  বিশ্বে ইরানের আধিপত্য বিস্তারকারী ভূ-রাজনৈতিক অবস্থান ও সংস্কৃতির কারণে ইরান পশ্চিমে ইতালি, ম্যাসিডোনিয়া, ও গ্রিস, উত্তরে রাশিয়া ও পূর্ব ইউরোপ,  দক্ষিণে আরব উপদ্বীপ এবং পূর্বে ভারত উপমহাদেশ ও পূর্ব এশিয়ার সংস্কৃতি ও জনগণের উপর প্রভাব বিস্তার করে।
ইরানের সাংস্কৃতিক পরিচয় ও এর ঐতিহাসিক দীর্ঘস্থায়িত্বের অন্যতম বৈশিষ্ট হল সারগ্রাহী সাংস্কৃতিক স্থিতিস্থাপকতা।
শিল্পকলা
ইরানের শিল্প-ঐতিহ্য বিশ্বের অন্যতম প্রাচীন, সমৃদ্ধ ও সবচেয়ে প্রভাব বিস্তারকারী এবং এর আওতায় রয়েছে সাহিত্য, সঙ্গীত, নৃত্য, স্থাপত্যকলা, চিত্রাঙ্কন, বুনন, মৃৎশিল্প, হস্তলিপিবিদ্যা, ধাতব ও পাথুরেকর্ম সহ অসংখ্য শাখা।